Page:Cherrie and the slae.pdf/60

 48 THE CHERRIE XCIV, Wha wist what wald be cheip or deir, Should need to traffick but a year, Gif things to cum were kend: Suppose all bygane things be plain, Your prophesie is but prophane, Ye had best behald the end ; Ye wald accuse me of a cryme, Almaist befoir we met, Torment you not befoir the tyme, Since dolour pays nae debt, What's bypast that I past, Ye wot gif it was weil, To cum yet by dume yet, Confess ye have nae feil. XCV. Yet quoth Experience, what then, Wha may be meitest for the man, Let us his answer have; When they submitted them to me, To Reason I was fain to flee, His counsell for to crave. Quoth he since ye yoursells submit, To do as I decreit; I shall advyse with Skill and Wit, What they think may be meit; They cry'd then, we byde then, At Reason for refuge ; Allow him and trow him, As governor and judge.